b'\n_START_ARTICLE_\nMarrabenta\n_START_PARAGRAPH_\nMarrabenta on Maputossa, Mosambikin p\xc3\xa4\xc3\xa4kaupungissa kehittynytt\xc3\xa4 urbaania tanssimusiikkia. Siin\xc3\xa4 on vaikutteita mosambiklaisesta kansanmusiikista, portugalilaisesta kansanmusiikista ja l\xc3\xa4nsimaisesta populaarimusiikista. Ensimm\xc3\xa4isin\xc3\xa4 marrabenta-artisteina voidaan pit\xc3\xa4\xc3\xa4 muun muassa Fany Pfumoa ja vuonna 1939 uransa aloittanutta Dilon Djindji\xc3\xa4. Marrabenta tuli ulkomailla tunnetuksi 1980-luvulla muun muassa sellaisten yhtyeiden kuin Eyuphuron ja Orchestra Marrabenta Star de Mo\xc3\xa7ambiquen ansiosta. Mabulu-yhtye on kehitt\xc3\xa4nyt tyylilajin, jossa yhdistell\xc3\xa4\xc3\xa4n rap-musiikkia ja marrabentaa.'